29/03/2021 | Administración LocalMunicipal
O Pino
Anuncio das bases de selección para a contratación laboral temporal dun peón xardineiro e dun albanel oficial 2.ª, a xornada completa, do Concello do Pino

ANUNCIO CONVOCATORIA E APROBACIÓN DAS BASES PARA A CONTRATACIÓN LABORAL TEMPORAL, A XORNADA COMPLETA, DUN PEÓN XARDINEIRO E DUN ALBANEL OFICIAL 2.ª MEDIANTE O SISTEMA DE CONCURSO-OPOSICIÓN DO CONCELLO DE O PINO Por resolución da Alcaldía n.º 2021-0075, do 23 de marzo, resolveuse aprobar as bases do procedemento de selección para a contratación laboral temporal, de dous traballadores coa categoría profesional de peón xardineiro e albanel oficial 2.ª, a xornada completa, baixo a modalidade de contrato de obra ou servizo determinado, polo período de tempo dende a sinatura de contrato ata o 31/12/2021. BASES PARA A CONTRATACIÓN LABORAL TEMPORAL, A XORNADA COMPLETA, DUN PEÓN XARDINEIRO E DUN ALBANEL OFICIAL 2.ª MEDIANTE O SISTEMA DE CONCURSO-OPOSICIÓN 1.–OBXECTO DA CONVOCATORIA. É obxecto desta convocatoria a contratación laboral temporal, na modalidade de obra ou servizo determinado, mediante o sistema de selección de concurso-oposición para a contratación do seguinte persoal: − 1 peón xardineiro − 1 albanel oficial 2.ª 2.–FUNCIÓNS DAS PRAZAS E RETRIBUCIÓNS. As tarefas a realizar, en cada caso, polo persoal seleccionado serán as seguintes: − Conservación, mantemento e limpeza dos parques, xardíns, prazas e áreas e espazos verdes municipais que se estenden ao longo de todo o termo municipal. − Pequenos arranxos de infraestruturas municipais e vías. − Aqueles que se lle encomenden relacionados co seu posto. As retribucións dos postos de traballo convocados serán as seguintes: 1.434,85 euros/bruto/mensuais (incluída a parte proporcional da paga extra). 3.–XORNADA LABORAL. A xornada completa (40 horas semanais) cos descansos establecidos por lei.4.–DURACIÓN. Os contratos de traballo terán unha duración desde a data de formalización do contrato ata o 31 de decembro de 2021.5.–REQUISITOS DOS ASPIRANTES. Os aspirantes para participar nas probas, deberán reunir os seguintes requisitos, referidos á data na que remate o prazo de presentación de solicitudes: 1.–Requisitos xerais. a) Ter nacionalidade española, sen prexuízo do disposto no artigo 57 do Texto Refundido da Lei do Estatuto Básico do Empregado Público (TREBEP) b) Ter cumpridos 16 anos de idade e non superar, no seu caso, a idade máxima de xubilación forzosa. c) Estar en posesión do certificado de escolaridade ou equivalente. No caso de titulacións obtidas no estranxeiro deberase estar en posesión de credencial que acredite a súa homologación. d) Posuír as capacidades e aptitudes físicas e psíquicas que sexan necesarias para o desenvolvemento das correspondentes funcións ou tarefas correspondentes á praza á que se opta. As persoas con algunha discapacidade deberán facelo constar na súa solicitude, sinalando se precisan de adaptación das probas. e) Non estar incurso en causa de incapacidade ou incompatibilidade que determine a lexislación vixente. f) Non ter sido separado mediante expediente discipinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario ou para exercer funcións similares ás que se desempeñan no caso de persoal laboral, no que houbese sido separado ou inhabilitado. No caso de ser nacional doutro Estado, non se achar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ó emprego público. Os anteriores requisitos, así como os específicos que se esixan, se é o caso para cada unha das prazas, deberanse reunir con referencia ó último día do prazo de presentación de solicitudes, e gozar deles ata a data do seu nomeamento como persoal laboral, e será nulo o nomeamento dos aspirantes que estean incursos en causas de incapacidade segundo a normativa vixente.2.–Requisitos específicos. Serán requisitos específicos en aplicación do disposto no artigo 56.3 da Lei 7/2007, do 12 de abril, do Estatuto Básico do Empregado Público os seguintes: − 2 anos de experiencia en posto similar.6.–PRESENTACIÓN DE SOLICITUDES. A presentación de solicitudes poderá facerse presencialmente no Rexistro Xeral do Concello de O Pino, na sede electrónica https://opino.sedelectronica. gal/ ou na forma prevista no artigo 16.4 da Lei 39/2015, do 1 de outubro, do procedemento administrativo común das Administracións Públicas. Si se presentara a instacia por correo postal, deberá aparecer o selo da oficina de Correos na devandita solicitude e se comunicará ao Concello a presentación da mesma, por correo electrónico á dirección de correo info@opino. gal Non serán admitidas aquelas solicitudes que sexan recibidas no Concello fora do prazo establecido. O prazo de presentación de solicitudes será de 10 días naturais, contados dende o seguinte ao da publicación do anuncio da convocatoria no BOP da Coruña. As solicitudes presentaranse no modelo de instancia que figura como anexo I destas bases e irán acompañadas dos seguintes documentos: − Fotocopia do DNI. − Fotocopia do certificado de escolaridade ou título equivalente. − Fotocopia do título acreditativo de coñecemento da língua galega. En todo caso, e de acordo co previsto no artigo 51.2 da Lei de Emprego Público de Galicia, as persoas aspirantes que non acrediten dito coñecemento da Lingua Galega requerido (Celga 2, ou equivalente), ou de estar en condicións de obtelo dentro do prazo de presentación de instancias, deberán obter, para a definitiva superación do processo selectivo, a cualificación de apto/a na proba específica de coñecemento da língua galega que deberán realizar, de conformidade ao previsto na base novena da presente convocatoria. − Fotocopia de tódolos documentos acreditativos dos méritos alegados, pois non se tomarán en conta nin serán avaliados aqueles que non queden debidamente acreditados en tódolos seus extremos no momento da presentación da instancia. No caso de que os aspirantes se presenten ás dúas prazas de posto de traballo convocadas, non será necesario presentar outra vez a documentación xeral (DNI, certificado escolaridade e Celga 2), pero sí a documentación acreditativa de méritos correspondente á praza a que opta.7.–ADMISIÓN DE ASPIRANTES. Rematado o prazo de presentación de instancias o alcalde, mediante resolución, aprobará a lista provisional de admitidos e excluídos, que se publicara no taboleiro de anuncios da sede electrónica e na páxina web do Concello, relacionándose os aspirantes excluídos com indicación do motivo da súa exclusión. Os aspirantes excluídos disporán dun prazo de 2 días hábiles, contados a partires do seguinte ó da publicación da resolución para subsanalos defectos que motivaran a súa exclusión ou a súa omisión das relacións de admitidos e excluídos. Si dentro do prazo sinalado non subsanasen a exclusión au non alegasen a omisión, serán definitivamente excluídos da realización das probas. As emendas serán aceptadas ou rexeitadas na resolución que aprobe a lista definitiva. No caso de non existiren aspirantes excluídos, poderase elevar a definitiva a listaxe provisional na mesma resolución, na que se determinará a composición e a data de reunión do Tribunal cualificador para valorar os méritos, así como a data e hora de realización das probas, que será igualmente publicada do mesmo xeito que a lista provisional.8.–TRIBUNAL CUALIFICADOR. O tribunal cualificador estará composto polos seguintes membros titulares ou suplentes que poderán intervir indistintamente: – Presidente: un funcionario ou persoal laboral fixo com titulación igual ou superior á praza convocada. – Secretaria/o: a/o da Corporación ou funcionario en quen delegue (que actuará con voz pero sen voto). – 3 vogais designados pola Alcaldía. A composición do Tribunal farase pública no momento de aprobar a listaxe definitiva de admitidos e excluídos. Os membros do Tribunal absteranse de intervir e comunicaranllo á autoridade convocante cando concorra algunha das circunstancias previstas no artigo 23 da Lei 40/2015, do 1 de outubro, do Réxime Xurídico do Sector Público, ou cando realizaran tarefas de preparación de aspirantes para probas selectivas nos cinco anos anteriores á publicación desta convocatoria. O tribunal non poderá constituírse nin actuar sen a asistencia de alomenos tres dos seus membros). En todo caso, será precisa a asistencia do Presidente o do Secretario. O tribunal poderá dispor a incorporación de asesores especialistas para as probas que estime pertinentes, e estes, que actuarán con voz pero sen voto, limitaranse unicamente ó exercicio das súas especialidades técnicas, en base exclusivamente ás cales colaborarán co órgano de selección. O tribunal cualificador queda autorizado para resolver as dúbidas que se presenten e para tomar os acordos necesarios para a boa orde do proceso selectivo, en todo o non previsto nestas Bases.9.–PROCEDEMENTO DE SELECCIÓN. O sistema de selección será o de concurso-oposición, e constará de dúas fases: FASE DE CONCURSO (máximo 8 puntos) Esta fase será previa á de oposición, e, non tendo carácter eliminatorio, os puntos obtidos na mesma non poderán terse en conta para superar os exercicios da fase de oposición. O Tribunal non poderá avaliar o non alegado e acreditado polos aspirantes nos documentos achegados no momento de presenta-las solicitudes ás probas selectivas. A. EXPERIENCIA PROFESIONAL (máximo 4 puntos) Por experiencia profesional no posto ó que se presente, na Administración Pública: 0,20 puntos/mes. Por experiencia profesional no posto ó que se presente, na empresa privada: 0,10 puntos/mês. Non se computarán os períodos de tempo inferiores a 1 mes, considerándose a estes efectos os meses de 30 días. Acreditarase mediante informe da vida laboral actualizado expedido pola Tesorería Xeral da Seguridade Social, ao que se lle deberán xuntar os oportunos contratos de traballo, ou certificación expedida pola Administración Pública ou empresa privada onde se prestaron os servizos. Na dita documentación deberá quedar acreditado a equivalencia entre os postos desempeñados cos da presente convocatoria. O tribunal non valorará aquelas contratacións onde non estivera fehacientemente acreditada a data de inicio e fin dos traballos efectivamente realizados. B. FORMACIÓN (máximo 3 puntos) Valoraranse os cursos de formación sobre materias directamente relacionadas coas funcións propias dos postos convocados, acreditados con certificación ou diploma, dacordo coa seguinte puntuación: − Por cada curso de ata 30 horas: 0,20 puntos. − Por cada curso de 31 a 100 horas lectivas: 0,30 puntos. − Por cada curso de 101 a 200 horas lectivas: 0,40 puntos. − Por cada curso de máis de 201 horas lectivas: 0,50 puntos. Nas certificacións ou diplomas expedidos polo ente organizador ou impartidor do curso, deberán constar expresamente o número de horas do mesmo e un resumo das materias impartidas. C. CARNÉS (máximo 1 punto) No caso de estar en posesión de permiso de conducir tipo B valorarase con 1,00 punto. FASE OPOSICIÓN (máximo 12 puntos) 1. Exame tipo test. De carácter obrigatorio e eliminatório. Consistirá na realización dun cuestionario tipo test con 20 preguntas, relacionadas cos coñecementos sobre o ámbito territorial de actuación e coas tarefas a realizar no posto de traballo convocado, sendo imprescindible como mínimo obter unha puntuación de 9 puntos para superar a proba. No caso de peón xardineiro: As preguntas do exáme versarán sobre o ámbito territorial do concello, identificación de ferramentas e materiais, mantemento de zonas verdes, xardinería e desbroche. O test contará con 3 respostas alternativas, das cales 1 será a correcta. Cada resposta correcta sumará 0,60 puntos e cada resposta errónea restará 0,10 puntos. No caso de albanel ofic.2.ª: As preguntas do exáme versarán sobre o ámbito territorial do concello, identificación de ferramentas e materiais, coñecementos básicos de normas de seguridade, conceptos xerais de albanelería, solado e alicatado, encofrados e muros.2. Coñecemento do galego. Realizarase una proba oral na que se avaliará a ADECUACIÓN ao contexto presentado, a INTERACCIÓN na que se empreguen estratexias de colaboración co interlocutor Avaliarase a COHESIÓN e FLUIDEZ, que se presenten as ideas ben enlazadas, do xeito o máis fluído posible. Avaliarase a PRONUNCIA e a ENTOACIÓN, que a pronuncia sexa correcta e que se faga un uso axeitado da fonoloxía galega. Avaliarase a GRAMÁTICA, que non haxa erros morfolóxicos ou sintácticos. Avaliarase o LÉXICO, isto é, a variedade e riqueza léxica, a precisión e amplitude do vocabulario empregado. A proba será cualificada como apto/a ou non opto/a, quedando eliminados/as os/as aspirantes que non acaden a cualificación de apto.10.–RELACIÓN DE APROBADOS E PROPOSTA DE DESIGNACIÓN. A puntuación final e da orde de cualificación dos aspirantes aprobados, virá dada pola suma das puntuacións obtidas na fase de oposición, e se é o caso, dos méritos do concurso. Para o caso de existir empate nas puntuacións dos aspirantes, establécense como critérios de desempate, a aplicar na orde que se indica, os seguintes: 1. Puntuación obtida na fase de oposición.2. Puntuación obtida no apartado A. da fase de concurso.3. Puntuación obtida no apartado B. da fase de concurso.4. De persistir o empate, resolverase por sorteo. Rematado o proceso selectivo, o tribunal publicará no taboleiro de anuncios da sede electrónica https://opino.sedelectronica. gal/ e na páxina web municipal https://opino.gal/ a relación de persoas aprobadas por orde de puntuación formulando ao alcalde proposta de contratación a favor das persoas aspirantes que figuren con maior puntuación, en número que que non supere a das prazas obxecto da convocatoria, constituíndo o resto de aspirantes aprobados, lista de reserva. Esta lista de reserva terá efectos para a cobertura de renuncias, baixas ou non acreditación de documentos orixinais ou copias cotexadas por parte das persoas candidatas nomeadas para o posto de traballo, en relación coa contratación vinculada ao procedemento obxecto destas bases, non outorgando aos integrantes da lista de reserva dereito algún en relación a outros procesos de contratación. Terá vixencia ata a publicación de nova listaxe no seguinte proceso selectivo pola mesma convocatoria en anos posteriores, se fose o caso. A formalización do contrato realizarase conforme ao previsto na lexislación vixente.11.–DESIGNACIÓN E FORMALIZACIÓN DO CONTRATO. Os aspirantes propostos presentarán na Secretaría do Concello, no prazo de 1 día hábil, contados a partir da publicación da relación de aprobados, os documentos seguintes: − Documentos orixinais ou cotexados dos presentados no momento da solicitude. − Certificado médico oficial de non padecer enfermidade ou eiva física que impida o normal desenvolvemento das funcións correspondentes á praza á que optou. − Certificado de conta bancaria. Presentada a documentación polos interesados, e sendo a mesma conforme, a Alcaldía ditará resolución de nomeamento dos aspirantes propostos e formalizará o correspondente contrato laboral para o comezo da prestación do servizo no prazo que se lle indique. Mentres non se formalice o contrato e non se incorpore ó posto de traballo, o aspirane non terá dereito a percepción económica de ningunha clase. Quen sen causa xustificada non concorrese a formalizalo contrato na data sinalada, perderá tódolos dereitos derivados da superación das probas selectivas.12.–RÉXIME XURÍDICO APLICABLE. Para o previsto nestas bases será de aplicación a Lei 7/1985, do 2 de abril, así como cantas normas de igual ou superior rango sexan aplicables. A convocatoria, bases e actos administrativos derivados da mesma serán recorribles nos termos previstos na Lei 30/1992 e na Lei 29/1998. Sen prexuízo do carácter administrativo dos actos que integran o procedemento da selección, fiscalizables ante a xurisdición contencioso-administrativa, o réxime xurídico dos contratos será o da lexislación laboral, correspondente aos xulgados do social o coñecemento das cuestións que se deriven do incumprimento dos mesmos. En O Pino, a 23 de marzo de 2021. O alcalde Asdo.: Manuel Taboada Vigo ANEXO I MODELO DE SOLICITUDE D./D.ª _________________________________________, con DNI n.º ____________________, con enderezo ________________________________________________________________, con C. P. ____________, localidade _______________________________________________ Correo electrónico: _______________________________ Teléfono: ____________________ EXPÓN − Que tendo coñecemento do anuncio publicado da convocatoria para a provisión mediante o sistema de concurso-oposición de persoal laboral temporal, de duración determinada a tempo completo para os postos de (Sinale cunha X o que proceda):  PEÓN XARDINEIRO  ALBANEL OFICIAL 2.ª − Que reúne todas e cada unha das condicións esixidas nas bases da convocatoria. Apórtase a tal efecto a seguinte documentación:  Fotocopia DNI.  Fotocopia da titulación esixida de certificado de escolaridade ou equivalente.  Fotocopia do título acreditativo do coñecemento da língua galega CELGA 2, de ser o caso.  Fotocopia da documentación acreditativa dos méritos alegados. Polo exposto, SOLICITA: Ser admitido/a no correspondente proceso selectivo referido á praza sinalada. E declaro baixo xuramento: − Posuír as capacidades e aptitudes físicas e psíquicas necesarias para o desenvolvemento das correspondentes funcións ou tarefas correspondentes á praza á que se opta. − Non estar incurso en causa de incapacidade ou incompatibilidade que determine a lexislación vixente. − Non haber sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, non atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionário ou para exercer funcións similares ás que se desempeñan no caso de persoal laboral, no que houbese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin haber sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. En O Pino, a _____ de ______________ de 2021. Asdo.: ________________________________ SR. ALCALDE DO CONCELLO DE O PINO